open-index/open-wikipedia-markdown huggingface dataset:
Francisco Rodríguez Congil

**Francisco Rodríguez Congil**, nado en Barbadás o 20 de abril de 1913, foi un mestre e político galego.

## Traxectoria 
Foi nomeado mestre interino de Canaval (Sober) en xaneiro de 1936. Militante do PCE. Co golpe de Estado do 18 de xullo de 1936 foi detido o 12 de agosto e ingresou na Prisión Provincial de Ourense. Encartado na causa 33/37, foi xulgado en consello de guerra en Ourense o 29 de xullo de 1937 xunto con Benigno Álvarez López, Odilo Balado Iglesias, Celso Carballo Rodríguez, Leovigildo Carril Freire, Luis Cristelo Nóvoa, Camilo Cruz Masid, Teófilo Fernández Canal, Juan Fernández Canal, Odilo Fernández Freire, Antonio Fernández Soto, Eladio Ferro Rodríguez, Pío Forneiro Martínez, Modesto Gallego González, Antonio Gallego Rodicio, Castor Iglesias Gil, Benjamín Outomuro Calviño, Eduardo Piñeiro Canal e o seu irmán Anselmo Rodríguez Congil, e condenado a cadea perpetua. Cumpriu condena na prisión de Ourense. Padecía tuberculose pulmonar e foi trasladado ao Hospital-Asilo Penitenciario de Segovia en agosto de 1938. Pasou despois pola Prisión Central de Bilbao, a prisión flotante do buque Upo Mendi fronte a illa de San Simón, a prisión de El Puerto de Santa María e dende outubro de 1939 na de Celanova. Conmutada a condena a seis anos, saíu en liberdade condicional da prisión de Celanova en maio de 1941. Empezou a traballar como contable nas oficinas do Destacamento Penal das minas de Casaio en outubro de 1942. En marzo de 1943 instalouse en Ourense.

## Notas 
## Véxase tamén 
### Ligazóns externas 
* Expediente persoal do recluso Francisco Rodríguez Congil
Modesto Gallego González

**Modesto Gallego González**, coñecido como **Sopas**, nado en Barbadás cara a 1916 e finado en Ourense o 7 de marzo de 1938, foi un político galego.

## Traxectoria 
Escribinte, veciño de Sobrado do Bispo. Co golpe de Estado do 18 de xullo de 1936 foi detido o 2 de setembro e ingresou na Prisión Provincial de Ourense. Pasou á prisión de Celanova, de onde saíu como voluntario para o Terzo. Reingresou na Prisión Provincial de Ourense o 9 de decembro, onde volveu reingresar o 13 de abril de 1937. Encartado na causa 33/37, foi xulgado en consello de guerra en Ourense o 29 de xullo de 1937 xunto con Benigno Álvarez López, Odilo Balado Iglesias, Celso Carballo Rodríguez, Leovigildo Carril Freire, Luis Cristelo Nóvoa, Camilo Cruz Masid, Teófilo e Juan Fernández Canal, Odilo Fernández Freire, Antonio Fernández Soto, Eladio Ferro Rodríguez, Pío Forneiro Martínez, Antonio Gallego Rodicio, Castor Iglesias Gil, Benjamín Outomuro Calviño, Eduardo Piñeiro Canal e os irmáns Anselmo e Francisco Rodríguez Congil, e condenado a pena de morte. Foi fusilado no Campo de Aragón o 7 de marzo de 1938 xunto con José Luis Delgado Núñez, José María Cid Nóvoa, Eduardo Piñeiro Canal, Ramón Vázquez Rodríguez, Odilo Fernández Freire, Leovigildo Carril Freire e Castor Iglesias Gil.

## Notas 
## Véxase tamén 
### Ligazóns externas 
* Expediente persoal do recluso Modesto Gallego González
Quiroga (apelido)

**Quiroga** é un apelido galego. En orixe facía referencia ao lugar de residencia ou procedencia da persoa, coincidentes cos topónimos Quiroga.

En xaneiro de 2023 existían 2.858 persoas en Galicia co apelido Quiroga, ben sexa como primeiro ou segundo apelido.

## Notas 
## Véxase tamén 
### Outros artigos 
* Lista de apelidos galegos
### Ligazóns externas 
* Os apelidos en galego. Orientacións para a súa normalización da Real Academia Galega, 2016.
Dacia Ripensis

[dereita|miniatura|300x300px|Os [Balcáns do norte, incluíndo Dacia Ripensis, no século VI.]]
**Dacia Ripensis** (en grego, Δακία Παραποτάμια; tradución en galego: "A Dacia das beiras do río Danubio") foi o nome dunha provincia romana tardía establecida por primeira vez polo emperador Aureliano ao sur do río Danubio, despois de ordenar a retirada da antiga provincia de Dacia, que formaba parte do imperio desde a súa conquista por Traxano.

Estableceu a súa capital en Ratiaria (Colonia Ulpia Ratiaria), actual Bulgaria.

## Notas
Tesouro de Ham Green

O **tesouro de Ham Green** é un tesouro de moedas de prata que datan de entre 1554 e 1662.  

O tesouro forma parte da colección dos Museos de Worcestershire e está exposto no edificio *The Commandery*. 

## Achado 
Este depósito foi descuberto en 1981 debaixo do chan da despensa dunha vivenda en Ham Green, Worcestershire, Inglaterra. Foi declarado formalmente como tesouro polas autoridades británicas de patrimonio e posteriormente foi adquirido polo Servizo de Museos do Condado de Worcestershire.

## Contido 
O tesouro contén 86 moedas de prata, na súa maioría xilins e moedas de seis peniques, que se atoparon nunha botella de gres vidrado con sal que escachada intencionadamente para permitir o paso das moedas meirandes.

As moedas máis antigas datan de 1554, no reinado de María I (1553-1558), en tanto que as máis recentes datan da primeira parte do reinado de Carlos II (1660-1685). Varias das moedas son falsificacións da década de 1660.

## Notas 
## Véxase tamén 
### Outros artigos 
* Tesouro
Manosfera

A **machosfera** ou **manosfera**é unha subcultura masculinista formada exclusivamente por homes que, á súa vez, promoven o desenvolvemento persoal da masculinidade, xa sexa con críticas relacionadas co feminismo (forte ou moderado), ou en defensa de que os homes invistan o seu **tempo** en si mesmos sen necesidade de buscar unha relación romántica ou formar unha familia. Algúns investigadores afirman que esta comunidade está politicamente asociada coa extrema dereita e a alt-right. 

A manosfera está composta por un conxunto de comunidades en liña onde se comparten discursos antifeministas que van desde o victimismo ou o choriqueo ata o máis aceirado odio misóxino. É a contorna desde onde se impulsa a idea de que o feminismo, máis que fomentar a igualdade, estimula a discriminación ou o odio cara aos homes e nel xéranse boa parte dos argumentos que os mozos reproducen...  O éxito da manosfera amosa unha sociedade atravesada pola precariedade, a soidade, e o desencanto, onde o resentimento pódese converter nunha forma de comunidade.

## Notas
Manuel Paz Paz

**Manuel Paz Paz**, nado no Valoiro (San Martiño de Grou, Lobios) o 24 de maio de 1892 e finado no mesmo concello o 14 de xuño de 1965, foi un mestre e político galego.

## Traxectoria 
Estudou maxisterio na Escola Normal de Pontevedra e obtivo o título de mestre superior en 1913. Foi nomeado mestre propietario da escola do Valoiro en novembro de 1920. Co golpe de Estado do 18 de xullo de 1936 foi suspendido de emprego e soldo por tres meses a principios de agosto. Detido o 17 de agosto, ingresou na Prisión Provincial de Ourense. Pasou á prisión de Celanova o 5 de setembro. No proceso de depuración foi sancionado en maio de 1940 con suspensión de emprego e soldo por dous anos, traslado forzoso dentro da provincia e inhabilitación para cargos directivos e de confianza. Foi trasladado á escola de Prado (Vilar de Barrio). En 1946 trasladouse á escola unitaria da Illa (Entrimo), e en 1952 pasou á escola de Santa Comba (Bande). Foi nomeado alcalde de Lobeira en marzo de 1959. Finou no Valoiro o 14 de xuño de 1965.

## Vida persoal 
Casou con Herminia Álvarez García e foi pai de Vicente e Sira Paz Álvarez.

## Notas
La Landec

**La Landec** (en ) é un concello do departamento de Côtes-d'Armor, na rexión administrativa da Bretaña, no noroeste de Francia.

## Demografía
Nuria Alabao

**Nuria Alabao,** nada en Valencia en  1976, é unha xornalista, investigadora e antropóloga española especializada en feminismos. Colabora como analista política en diferentes medios dixitais. 

## Obra 
**Libros**

* (2025) *Ínceles, gymbros, criptobros y otras especies antifeministas. Lo que la manosfera nos dice del mundo en que vivimos.* Ctxt.
* (2025) *Las guerras de género. La política sexual de las derechas radicales.* Katakrak.https://katakrak.net/sites/default/files/las_guerras_de_generoweb.pdf
* (2024) *Las fronteras de la salud. La tuberculosis, la desigualdad y sus metáforas.* Bellaterra.

## Notas
Hoje

**Hoje** é un proxecto pop portugués con reinterpretacións de cancións coñecidas da cantante de fado Amália Rodrigues, falecida en 1999.

## Traxectoria 
O proxecto foi impulsado por Nuno Gonçalves, quen se encargou dos arranxos das pezas. A banda está formada pola cantante Sónia Tavares, que tamén actúa xunto con Gonçalves no grupo The Gift. Completan a formación Fernando Ribeiro, da banda Moonspell, e Paulo Praça (anteriormente en Turbo Junkie e Plaza).

*Hoje* acadaron co seu álbum publicado en 2009, *Amália hoje* (dt.: *Amália hoxe*), o primeiro posto das listas de vendas portuguesas durante 23 semanas consecutivas, e mantivéronse un total de 49 semanas no Top 30.

O álbum en directo *Amália Hoje – Ao Vivo no Coliseu dos Recreios*, gravado coa colaboración da Orquestra Sinfónica Checa, permaneceu tamén 24 semanas no Top 30, incluíndo unha semana no primeiro posto das listas portuguesas.

## Notas
Lucía Lucha

**Lucía Lucha García de la Llave**, nada en Madrid o 10 de agosto de 1891 e finada en Ourense o 10 de decembro de 1978, foi unha mestra e inspectora española.

## Traxectoria 
Comezou os estudos de maxisterio en 1913 e rematounos en 1917. Aprobou as oposicións en 1918 e foi destinada a Nava de la Asunción. En 1921 pasou a Fuentepelayo por consorte. Despois foi mestra en Madrid. En 1925 concedéronlle unha pensión para ampliación de estudos da Deputación de Segovia. Pensión que repetiu en 1927 e 1929. En 1931 foi destinada a escola de Bétera por consorte, e regresou a Segovia en 1934, exercendo en Tirso de Molina. Aprobou as oposicións a inspección, e tomou posesión como inspectora de Primeiro Ensino de Ourense o 1 de xaneiro de 1935. Foi inspectora da zona de Bande. En outubro de 1936 pasou a ser inspectora da zona de Ribadavia. En 1937 foi nomeada secretaria de inspectores. Despois foi inspectora da zona de Xinzo de Limia. Xubilouse en 1961.
## Vida persoal 
Casou o 29 de outubro de 1921 co tamén mestre Juan Monje Cebrián e foi nai de María del Pilar Monje Lucha, que finou o 29 de agosto de 1949.
## Notas 
## Véxase tamén 
### Ligazóns externas 
* Lucía Lucha García de la Llave en Historia das nosas mulleres ourensás.
* Lucía Lucha García de la Llave en Docentes muy significados en la innovación pedagógica segoviana.
Raúl Blanco Juncal

**Raúl Blanco Juncal**, nado en Moaña o 31 de xullo de 2001, é un futbolista galego que xoga na posición de centrocampista. O seu equipo actual é o Alcorcón da Primeira Federación, cedido polo club portugués Casa Pia Atlético Clube.  

## Traxectoria
Con 8 anos ingresou na estrutura de base do Celta de Vigo. Tras formarse nas distintas categorías do club vigués, comezou a xogar co equipo xuvenil na División de Honra e en outubro de 2019 adestrou por primeira vez co equipo sénior. En decembro de 2020 foi fichado para xogar no Celta Fortuna da Segunda División B, disputando un total de 12 encontros nesa tempada. O 26 de agosto de 2021 foi cedido ao Club Deportivo Arenteiro da Segunda Federación. 

Regresou ao filial celeste para a Primeira Federación 2022/23, renovando contrato en xuño de 2023. Durante as dúas tempadas co conxunto vigués, foi nomeado capitán do equipo e xogou un total de 68 partidos e anotou 17 goles. En marzo de 2024 comezou a adestrar novamente co primeiro equipo.

O 4 de xullo de 2024, Raúl Blanco asinou polo Casa Pia da Primeira Liga. Con este equipo realizou o seu debut profesional o 10 de agosto dese mesmo ano, nun encontro contra o Boavista Futebol Clube. O 9 de xaneiro de 2025 foi cedido ao Racing de Ferrol da Segunda División baixo un contrato temporal de seis meses.

En agosto de 2025, tras concluír o seu vínculo co equipo ferrolano, Raúl Blanco asinou un contrato de cesión co Alcorcón da Primeira Federación.

## Vida persoal
Raúl Blanco é primo doutros tres futbolistas galegos: Adrián Cruz, Jonathan e Iago Aspas. 

## Notas 
## Véxase tamén 
### Ligazóns externas 
* Raúl Blanco en BDFutbol
* Raúl Blanco en LaPreferente.com
* Raúl Blanco en Soccerway
Ghost of Yōtei

***Ghost of Yōtei*** é un videoxogo de acción e aventura de 2025 desenvolvido por Sucker Punch Productions e publicado por Sony Interactive Entertainment. É unha secuela independente do videoxogo de 2020 *Ghost of Tsushima*. Ambientado en 1603 en Ezo, no Xapón feudal, conta a historia de Atsu, un mercenario que busca vingarse dos "Seis de Yōtei" por asasinar a súa familia hai dezaseis anos.

*Ghost of Yōtei* estreouse para PlayStation 5 o 2 de outubro de 2025. Recibiu valoracións positivas por parte da crítica e vendeu máis de 3,3 millóns de copias en novembro de 2025.

## Desenvolvemento 
*Ghost of Yōtei* comezou a preprodución en 2021. A ambientación do xogo inspirouse nas múltiples visitas de Sucker Punch Productions ao norte do Xapón. O director creativo Jason Connell quedou impresionado pola beleza do Monte Yōtei reflectíndose sobre o lago Tōya. O equipo de desenvolvemento gravou sons da natureza no Parque Nacional de Shiretoko. O equipo contou con asesores culturais durante o desenvolvemento, ademais de visitar importantes lugares culturais e consultar co pobo ainu local nas súas viaxes ao Xapón.

O director creativo Nate Fox quería que unha secuela de Tsushima mantivese os seus elementos principais: "transportar o xogador ao romance e á beleza do Xapón feudal". En comparanza con *Tsushima*, o estudio quería facer o mundo de xogo de *Yōtei* máis variado, con actividades máis únicas para que os xogadores as completasen.

## Estrea 
*Ghost of Yōtei* revelouse oficialmente dutante a presentación de *State of Play* de PlayStation o 24 de setembro de 2024, O 23 de abril de 2025, confirmouse que o xogo tiña previsto o seu lanzamento para a PlayStation 5 o 2 de outubro de 2025.

O 10 de setembro de 2025, Drew Harrison, creador de Sucker Punch, publicou unha brincadeira en Bluesky sobre o asasinato de Charlie Kirk. e Sony confirmou a *Kotaku* que xa non traballaba para o estudio. Tras o lanzamento do tráiler do xogo o 16 de setembro de 2025, moitos dos que responderon ameazaron con boicotear "Ghost of Yōtei" mentres tamén escribían "RIP Charlie Kirk". quedando en primeiro lugar en Australia e o Canadá, e en segundo lugar en Francia, Alemaña, o Xapón, Polonia, o Reino Unido e os Estados Unidos. O 27 de setembro, alcanzara o número un en trece países.

## Notas
Fred "Sonic" Smith

**Frederick Dewey Smith** (14 de setembro de 1948 - 4 de novembro de 1994), coñecido profesionalmente como **Fred "Sonic" Smith**, foi un guitarrista estadounidense e membro da banda de rock MC5. Casou e criou dous fillos coa poeta e tamén música de rock Patti Smith. A parella tamén colaborou musicalmente.

## Biografía 
### Primeiros anos 
Frederick Dewey Smith naceu o 14 de setembro de 1948 na residencia familiar en Broad Branch, na zona de Big Harts Creek, no condado de Lincoln, Virxinia Occidental. A súa nai deuno a luz na cociña da casa durante unha tormenta eléctrica. foi guitarrista de MC5 dende a súa formación ata a súa disolución en 1972, tocando tamén na primeira reunión da banda en 1992. Despois da separación de MC5 formou Sonic's Rendezvous Band en 1974, que lanzou un sinxelo, "City Slang", durante a vida de Smith.

En 1988 colaborou con Patti Smith no seu álbum *Dream of Life*.

En 2018 Smith foi incluído no Salón da Fama da Música de Virxinia Occidental

## Notas
Iida Turpeinen

**Iida Turpeinen**, nada en 1987, é unha escritora e académica finesa, coñecida polos seus contos e, en especial, pola súa novela *Elolliset* (en ).

## Traxectoria 
Cando nena, a súa nai traballaba nun centro medioambiental insular preto da costa meridional de Finlandia. Turpeinen foi alí bolseira namentres estudaba a secundaria, recollendo mostras de auga para o seu estudo e xestionando as poboacións de aves da illa. Posteriormente, estudou Literatura na Universidade de Helsinqui.

A data de 2025 realiza estudos de doutoramento na súa alma máter, centrándose na relación entre literatura e pensamento científico.

## Obra 
En 2023 publicou a súa primeira novela, *Elolliset*, que foi un éxito comercial e entre a crítica. A obra recorre diferentes épocas para narrar o descubrimento da vaca mariña de Steller e os seus ecos en séculos posteriores. O libro gañou o premio literario Helsingin Sanomat e quedou finalista do premio Finlandia. Foi traducido a numerosas linguas, entre elas o inglés e o castelán.

## Traducións 
### En castelán 
* *La bestia del mar* (2025). Tradución de Luisa Gutiérrez Ruiz. Seix Barral. .

### En portugués 
* *A Existência da Vida* (2025). Tradución de Diogo Paiva. Livros do Brasil. .

## Notas
Ilídio Vieira Té

**Ilídio Vieira Té**, nado na Rexión de Biombo (Guinea-Bissau) o 5 de maio de 1983, é un político de Guinea-Bissau que exerce como o actual Primeiro Ministro de Guinea-Bissau dende novembro de 2025. Membro do Partido para a Renovación Social (PRS), ocupa ademais o cargo de Ministro de Finanzas desde 2022.

## Traxectoria 
Licenciouse en Dereito Público en 2007 e en 2009 obtivo un mestrado en Dereitos Humanos e Desenvolvemento Intercultural na Universidade Pablo de Olavide de Sevilla. Posteriormente entrou en política, como membro do Partido para a Renovación Social, do que acabou sendo o líder do movemento. Máis tarde converteuse no Secretario de Estado de Facenda. Exerceu como Ministro de Facenda durante os mandatos dos primeiros ministros Rui Duarte de Barros e Braima Camará. conservando o seu cargo de ministro de Facenda.

## Notas
La Malhoure

**La Malhoure** (en ) é un concello do departamento de Côtes-d'Armor, na rexión administrativa da Bretaña, no noroeste de Francia.

## Demografía
Joshua Odjick

**Joshua Odjick** é un actor canadense de ascendencia algonquina-anishinaabe/cree. Provén da Comunidade das Primeiras Nacións Kitigan Zibi Anishinabeg. É máis coñecido pola súa actuación como Pasmay no filme de 2021 *Wildhood*, pola que gañou o Premio Canadian Screen ao mellor actor secundario na décima edición dos premios en 2022, e o premio do Círculo de Críticos de Cinema de Vancouver ao mellor actor secundario nun filme canadense.

## Traxectoria 
É membro da primeira nación Kitigan Zibi Anishinabeg, e asistiu ao Heritage College de Gatineau, no Quebec.

## Filmografía 
## Notas
Juan Monje Cebrián

**Juan Monje Cebrián**, nado en Torrecaballeros (Segovia) o 24 de novembro de 1891 e finado en Ourense o 29 de agosto de 1949, foi un mestre español.

## Traxectoria 
Aprobou as oposicións en 1914. Foi mestre en Fuentepelayo e Cuéllar. Pertenceu a Asociación de Traballadores da Ensinanza da UGT. A súa muller Lucía Lucha foi nomeada inspectora de Primeiro Ensino de Ourense o 1 de xaneiro de 1935. En 1936 era director da Escola graduada de Cuéllar. O golpe de Estado do 18 de xullo de 1936 sorprendeuno en Ourense e foi detido e ingresou na Prisión Provincial de Ourense o 17 de agosto. Cesado como mestre, co proceeso de depuración foi separado definitivamente do servizo e baixa na escala o 30 de marzo de 1939. Condenado en consello de guerra en Segovia. Cumpriu condena no Hospital-Asilo Penitenciario de Segovia, de onde saíu en liberdade condicional con desterro en abril de 1941. O 21 de outubro de 1943 levantáronlle a pena de desterro. Abríronlle expediente de responsabilidades políticas. Foi director da Escola Graduada de Ourense e impartiu clases na Academia Xesta. Finou en Ourense o 29 de agosto de 1949.

## Vida persoal 
Casou o 29 de outubro de 1921 coa tamén mestra Lucía Lucha García de la Llave e foi pai de María del Pilar Monje Lucha, que finou o 29 de agosto de 1949.
## Notas 
## Véxase tamén 
### Ligazóns externas 
* Juan Monje Cebrián en Docentes muy significados en la innovación pedagógica segoviana.
* Lucía Lucha García de la Llave en Historia das nosas mulleres ourensás.
* Ficha en Las Misiones Pedagógicas
Nervous Young Man

***Nervous Young Man*** é o oitavo álbum de estudio do músico estadounidense Will Toledo, publicado co alcume de Car Seat Headrest o 29 de agosto de 2013. Foi autoeditado a través de Bandcamp e serviu como o último álbum de Car Seat Headrest como proxecto en solitario. 

Trátase dnn álbum dobre, cunha duración de dúas horas e nove minutos, sendo o lanzamento máis longo da banda ata a data. Descrito en Bandcamp como con "temas escritas entre os 17 e os 21 anos", o álbum foi conceptualizado como un álbum de "grandes éxitos", a pesar de estar composto case na súa totalidade por material de nova creación. O título do álbum e tres das cancións proveñen do proxecto de instituto de Toledo, Nervous Young Men.
## Listaxe de cancións 
## Notas
Condado de Knox

**Condado de Knox**, pode referirse a calquera dos 9 condados coa mesma denominación nos Estados Unidos, que reciben o nome en honra do Brigadier Xeneral Henry Knox, que máis tarde sería o primeiro Secretario de Guerra.

## Condados existentes 
* **Condado de Knox, Illinois**
* **Condado de Knox, Indiana**
* **Condado de Knox, Kentucky**
* **Condado de Knox, Maine**
* **Condado de Knox, Missouri**
* **Condado de Knox, Nebraska**
* **Condado de Knox, Ohio**
* **Condado de Knox, Tennessee**, cuxa capital é Knoxville.
* **Condado de Knox, Texas**
Pedro Justo Castro

**Pedro José Justo Castro**, nado nas Chás (Oímbra) o 4 de abril de 1880, foi un mestre e político galego.

## Traxectoria 
miniatura|Fallo contra Carlos Reino Caamaño e outros.
Mestre de Verín. Afiliado a Izquierda Republicana. Co golpe de Estado do 18 de xullo de 1936 formou parte de Comité de Defensa da República de Verín. Foi detido e ingresou na Prisión Provincial de Ourense o 22 de agosto. Pasou á prisión de Celanova o 20 de marzo de 1937, para volver á prisión de Ourense o 17 de maio. Encartado na causa 1021/36 por auxilio á rebelión xunto con Carlos Reino Caamaño, Juan Antonio Álvarez Diéguez, Manuel Cadavid García, Luis Álvarez Losada, Ernesto Ramos Méndez, Ramón Quintas González, Constantino Gago Gago, Manuel Sola Pareja, Enrique José Cardoso Gandosa, Adolfo Iglesias Rodríguez, Sixto Salgado Fariñas, Manuel Cabido Rodríguez, Ricardo González González, Eduardo Gago Fernández, Gerardo Rodríguez Barja, Lino García Vázquez, Gregorio Barreira Martínez, Sergio Pérez Díaz, José Pérez Delgado, José Sola Pareja, Celso Blanco Castro e Francisco Vaz Álvarez, foi xulgado en Ourense en consello de guerra o 22 de maio e condenado a 20 anos de prisión. Cumpriu condena na Prisión Provincial de Ourense, de onde saíu en liberdade condicional o 4 de xullo de 1940. Abríronlle expediente de responsabilidades políticas.

## Notas 
## Véxase tamén 
### Outros artigos 
* Represión franquista
* Golpe de Estado do 18 de xullo de 1936 en Galicia
### Ligazóns externas 
* Expediente persoal do recluso Pedro Justo Castro
Xerardo (nome)

**Xerardo** é un nome propio masculino galego. A súa orixe é xermánica e procedencia francesa, documentado nos textos galegos dende o século XIV. Componse das raíces góticas *ger ‘lanza’ e hardus ‘duro, forte’. É un nome semellante a outro máis tradicional en galego, Xiraldo.  

En xaneiro de 2023 existían 12 varóns en Galicia co nome Xerardo, cunha media de idade de 48,4 anos.

## Variantes noutras linguas 
* Alemán: Gerhard
* Aragonés: Guiral / Guirau / Cherardo
* Catalán: Gerard
* Castelán: Gerardo
* Francés: Gérard
* Inglés: Gerard
* Italiano: Gerardo
* Portugués: Gerardo

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
MADLO: Influences

***MADLO: Influences*** é un EP da banda estadounidense de indie rock Car Seat Headrest, publicado o 22 de xuño de 2021 a través do selo Matador Records. Foi lanzado simultaneamente co EP *MADLO: Remixes*, que contén cinco remesturas de cancións de *Making a Door Less Open*.

## Listaxe de cancións 
## Notas
Earthquake Glue

***Earthquake Glue*** é o décimo cuarto  álbum de estudio da banda estadounidense de indie rock Guided by Voices, publicado o 19 de agosto de 2003 a través do selo Matador Records. Os títulos provisorios do álbum incluían "Model Prisoners of the 5 Sense Realm", "Live Like Kings Forever" e "All Sinners Welcome". As primeiras 25 000 copias foron empaquetadas nun digipak numerado de edición limitada. Algunhas copias de *Earthquake Glue* contiñan un billete dourado; as persoas cun billete dourado tiñan dereito a unha copia gratuíta do conxunto de antoloxía *Hardcore UFOs: Revelations, Epiphanies and Fast Food in the Western Hemisphere*.

## Listaxe de cancións 
## Notas
Fernando Currás

**Fernando Currás Gallego**, nado en Ourense o 19 de febreiro de 1977, é un exfutbolista e adestrador galego. 

## Traxectoria como xogador
Currás comezou a súa formación nas categorías xuvenís do Club Deportivo Ourense. En 1994 incorporouse ao CD Ourense B. Estreouse co primeiro equipo o 21 de decembro de 1996, nun partido de Segunda División contra o Eibar que supuxo tamén o seu debut profesional.

No verán de 1999 foi fichado polo Getafe, tamén na segunda categoría. Posteriormente pasou por outros equipos de Segunda División B como o Gandía, o Alcorcón e o Real Jaén. Entre 2003 e 2007 xogou novamente co Ourense. Finalmente, asinou pola Unión Deportiva Melilla até a súa retirada como xogador profesional en 2010. 

## Traxectoria como adestrador e directivo
O 9 de febreiro de 2011, Currás foi contratado como asistente de Andrés García Tébar no Melilla, o último equipo onde foi xogador profesional. O 11 de maio de 2014 foi nomeado adestrador principal do club en substitución de Juan Moya. Permaneceu no club até a súa destitución en xaneiro de 2016.

En maio de 2017, Fernando Currás asinou contrato como novo adestrador da Unión Deportiva Ourense. Na súa primeira tempada logrou o ascenso á Terceira División, o cuarto consecutivo do equipo ourensano. No verán de 2021, Currás anunciou a súa intención de renunciar ao seu cargo de adestrador para centrarse no plano directivo da UD Ourense. Foi elixido presidente da entidade en setembro dese mesmo ano. En xullo de 2025, Javier Orbán relevouno na presidencia e Currás asumiu a dirección deportiva do club.

## Notas 
## Véxase tamén 
### Ligazóns externas 
* Fernando Currás Perfil de xogador en BDFutbol
* Fernando Currás Perfil de adestrador en BDFutbol
* Fernando Currás Perfil en LaPreferente.com
Dacia Aureliana

**Dacia Aureliana** foi unha provincia da parte oriental do Imperio romano establecida polo emperador romano Aureliano no territorio da antiga Moesia Superior despois da súa evacuación da Dacia Traxana despois do Danubio no ano 271. Entre o 271/275 e o 285, ocupou a maior parte do que, actualmente, é o noroeste de Bulgaria e o leste de Serbia . A súa capital era Serdica ( hoxe Sofía, capital de Bulgaria).
[dereita|miniatura|250x250px|Mapa dos [Balcáns do norte no século&nbsp;VI, incluíndo a diocese de Dacia e as súas provincias]]
Esta provincia foi poboada polos antigos habitantes da Dacia Traiana. Está escrito na obra de Eutropio: *Compendio de Historia Romana* (9:15):

"Rodeou a cidade de Roma con murallas máis fortes. Construíu un templo ao Sol, no que colocou unha gran cantidade de ouro e pedras preciosas. A provincia de Dacia, que Traxano formara alén do Danubio, abandonouna desesperada por poder conservala despois de que todo Ilirio e Moesia foran despoboados. Os cidadáns romanos, tomados das cidades e terras de Dacia, asentáronse no interior de Moesia, chamando Dacia á que agora divide as dúas Moesias, e que está á dereita do Danubio na súa desembocadura no mar, mentres que Dacia antes estaba á esquerda".

A reorganización tetrárquica do imperio por parte do emperador Diocleciano dividiu a Dacia Aureliana en dúas provincias, ambas parte da diocese civil de Moesia, baixo o César Oriental, cuxo "distrito" se converteu na prefectura pretoriana de Ilirio:

* Dacia Mediterránea, coa capital en Serdica
* Dacia Ripensis, con capital en Ratiaria

Na reforma do&nbsp;século IV, estas dúas «Dacias», xunto con Dardania, Moesia Prima e Prevalitana constituían a diocese civil de Dacia. Os eruditos teñen opinións diferentes sobre a data exacta e as circunstancias da creación da Dacia mediterránea como unha provincia separada.

## Notas
Per Strand Hagenes

**Per Strand Hagenes**, nado en Sandnes, Noruega, o 10 de xullo de 2003, é un ciclista profesional noruegués que compite para o equipo neerlandés Lease a Bike.

## Traxectoria 
Como moitos mozos do seu país, Per Strand Hagenes comezou a súa carreira deportiva co esquí de fondo, onde competiu ata o 2020. Entre os júnior (menores de 19 anos), probou sorte co ciclismo. Sen experiencia previa en competición, converteuse en campión de Noruega de carreiras en ruta e contra o reloxo no seu primeiro ano como júnior. Durante a tempada de 2021, volveu conseguir o seu título nacional de carreiras en ruta e terminou segundo na contra o reloxo. Ese mesmo ano, foi o mellor júnior do circuíto internacional, xunto a Romain Grégoire e Cian Uijtdebroeks. Gañou a One Belt One Road Nations Cup en Hungría e a Junior Peace Race, dúas carreiras que puntúan para a Junior Nations Cup. En setembro, gañou a medalla de prata no Campionato Europeo Júnior de Carreiras en Ruta, perdendo contra Romain Grégoire. Dúas semanas despois, coroouse converténdose no campión mundial júnior de carreiras en ruta, terminando en solitario por diante de Grégoire. Ao final da tempada, terminou terceiro na proba a velocidade da París-Roubaix júnior, gañada polo seu compatriota Stian Fredheim, o que lle permitiu a Noruega gañar facilmente a clasificación xeral da Copa de Nacións Júnior.

No 2022, uniuse ao equipo Jumbo-Visma Development, o equipo filial do equipo Jumbo-Visma, que compite na máxima categoría do ciclismo, o World Tour. O 3 de abril, conseguiu a súa primeira vitoria no calendario sub-23, durante a etapa final da Triptyque des Monts et Châteaux. O 21 de abril, Jumbo-Visma anunciou que se uniría ao primeiro equipo en 2024 e que tiña un contrato co equipo ata finais do 2026.

## Notas 
## Véxase tamén 
### Ligazóns externas 
* Per Strand Hagenes – ProCyclingStats
* Ficha e palmarés de Per Strand Hagenes *sitiodeciclismo.net*
Templo de Atenea en Assos

O **Templo de Atenea** foi un antigo templo grego dedicado á deusa grega Atenea na cidade de Assos, na rexión histórica de Tróade. Estaba situado no cumio da acrópole da cidade de Assos.

## Historia 
Foi construído no período arcaico, arredor do 540 ou 530 a.C. Era de estilo dórico e, como tal, é o único exemplo coñecido dun templo dórico do período arcaico en toda Asia Menor e poucos exemplos do uso deste estilo na rexión desde entón. Ao mesmo tempo, o templo tiña influencias do estilo xónico na súa decoración..]]

## Notas 
## Véxase tamén 
### Bibliografía 
* 
*
Alto saxón

O **alto saxón** ( e pronunciado: ) é un dialecto falado no estado alemán de Saxonia e en partes dos estados veciños, aínda que, de forma coloquial, se lle adoita chamar "saxón" (en alemán, *Sächsisch*). Non se debe confundir co dialecto do baixo saxón, falado no norte de Alemaña e pertencente á lingua baixo alemá. O alto saxón está estreitamente relacionado co dialecto turinxio.

## Historia 
O alto saxón evolucionou como unha nova variedade durante o fenómeno migratorio coñecido como *Ostsiedlung*. Naquel tempo, xente do ducado raíz de Saxonia e da veciña Turinxia, falantes de saxón antigo, trasladáronse ao margraviato de Meissen, un territorio anteriormente habitado por eslavos polabios. A importancia do alto saxón na chancelería alemá creceu co establecemento do electorado de Saxonia. O alto saxón era o dialecto nativo de Martiño Lutero, que iniciou unha revolución cultural e relixiosa non só no norte de Alemaña, senón en todo o continente europeo. O alemán moderno, que hoxe coñecemos como alemán estándar, construíuse sobre os alicerces do alto saxón.

O alto saxón era a miúdo visto como a lingua da Alemaña Oriental polos seus veciños da Alemaña Occidental, xa que era falado por moitos líderes da Alemaña Central industrializada, como Walter Ulbricht, e segue a ser obxecto de numerosos estereotipos mesmo hoxe en día.

## Notas 
## Véxase tamén 
### Outros artigos 
* Lingua sorbia

### Bibliografía 
* Horst Becker, Gunter Bergmann: *Sächsische Mundartenkunde* . Max Niemeyer Verlag, Halle (Saale) 1969.
* Gunter Bergmann: *Alto saxón.* En: Carlos V.&nbsp;J. Russ: *Os dialectos do alemán moderno.* *Unha enquisa lingüística.* Routledge, Londres 1990, ISBN 0-415-00308-3, S.&nbsp;290–312.
* Rainer Hünecke, Karlheinz Jakob: *Die obersächsische Sprachlandschaft in Geschichte und Gegenwart.* Inverno, Heidelberg 2012.
* Werner König: *dtv-Atlas zur Deutschen Sprache.* 1. Aufl. Múnic 1978.
* Viktor M. Schirmunski : *Deutsche Mundartkunde.* Editado e comentado por Larissa Naiditsch. Peter Lang, Frankfurt am Main 2010. ISBN 978-3-631-59973-0 .
* Beat Siebenhaar: *Der sächsische Dialekt.* En: Matthias Donath, André Thieme: *Sächsische Mythen.* Edición Leipzig, Leipzig 2011, S.&nbsp;91–99. Versión en liña anterior.
The Minders

**The Minders** é unha banda estadounidense estreitamente asociada co Elephant Six Collective. O grupo naceu en 1995 cando o británico Martyn Leaper e o líder de The Apples in Stereo Robert Schneider, que vivían en Denver, Colorado, iniciaron un proxecto de gravación lo-fi xuntos. En 1996 o proxecto reconfigurouse como unha banda ao vivo con Leaper nas guitarras e voz, Rebecca Cole na batería, Jeff Almond na guitarra e Marc Willhite no baixo, mentres que Schneider ocupouse da produción. seguido de *Psychedelic Blacktop* en 2022.

## Discografía 
### Álbums 
## Notas
Illa de Gigha

A **illa de Gigha** (en ) é unha pequena illa do grupo das Hébridas Interiores, localizada fronte á costa oeste de Kintyre, Escocia. 

O nome da illa procede de *Gudey* (en nórdico antigo: "illa boa" ou "illa de Deus"). A illa mide 9,5 km de longo, cunha anchura máxima de 2,5 km, ocupando unha superficie de 1,8 km².

## Administración e demografía 
A illa de Gigha forma parte de Argyll e Bute e alberga unha poboación de 150 persoas. 

A illa alcanzou o seu máximo de poboación no século XVIII, situándose por encima dos 700 habitantes, pero o seu número diminuíu drasticamente nos anos 60 até as cifras actuais.miniatura|As praias xemelgas de Eilean Garbh, en Gigha.|esquerda
## Natureza 
A illa de Gigha presenta unha paisaxe natural variada, con bosques, prados, outeiros e praias de area branca. A combinación de terras fértiles e augas claras crea hábitats diversos para a fauna, como aves mariñas, aguias e lontras.

## Turismo e cultura 
Gigha é un destino orientado ao turismo activo e cultural. Na illa pódense realizar actividades como sendeirismo, ciclismo e piragüismo, ademais de contar con instalacións recreativas como circuítos de karts. 

No eido cultural, ofrécense visitas guiadas para coñecer a historia e tradicións locais, hai un museo e unha galería de arte que divulgan aspectos da vida, a arte e o patrimonio insular.

## Notas 
## Véxase tamén 
### Outros artigos 
* Argyll
* Kintyre
* Mull of Kintyre

### Ligazóns externas 
* Páxina da Illa de Gigha
* Vídeo *Isle of Gigha in stunning 4K* (YouTube)
Proceso (informática)

En informática, un **proceso** é a instancia dun programa informático que se executa mediante un ou varios fíos. Existen moitos modelos de procesos diferentes, algúns dos cales son lixeiros, pero case todos os procesos (mesmo máquinas virtuais enteiras) baséanse nun proceso do sistema operativo (SO) que comprende o código do programa, os recursos do sistema asignados, os permisos de acceso físicos e lóxicos e as estruturas de datos para iniciar, controlar e coordinar a actividade de execución. Dependendo do SO, un proceso pode estar composto por varios fíos de execución que executan instrucións simultaneamente.

Mentres que un programa informático é unha colección pasiva de instrucións que normalmente se almacenan nun ficheiro no disco, un proceso é a execución desas instrucións despois de seren cargadas desde o disco na memoria. Varios procesos poden estar asociados ao mesmo programa; por exemplo, abrir varias instancias do mesmo programa adoita resultar na execución de máis dun proceso.

A multitarefa é un método que permite que varios procesos compartan procesadores (CPU) e outros recursos do sistema. Cada CPU (núcleo) executa un só proceso á vez. Non obstante, a multitarefa permite que cada procesador cambie entre as tarefas que se están a executar sen ter que esperar a que remate cada tarefa (preempción). Dependendo da implementación do sistema operativo, os cambios poderían realizarse cando as tarefas se inician e esperan a finalización das operacións de entrada/saída,

## Notas 
## Véxase tamén 
### Ligazóns externas 
*
Mayhem (álbum)

***Mayhem*** é o oitavo álbum de estudio da cantante estadounidense Lady Gaga, publicado o 7 de marzo de 2025 pola Interscope Records. O álbum sucede á banda sonora *Joker: Folie à Deux* (2024) e supón un retorno ao pop electrónico con influencias de música dance e industrial. Mayhem recibiu críticas maioritariamente positivas, destacándose a súa produción e os seus contidos sonoros e temáticos escuros.

No seu lanzamento, o álbum estreouse no número 1 da lista Billboard 200 nos Estados Unidos, con 219 000 unidades equivalentes nas súas primeiras sete días, incluíndo 136 000 en vendas puras e 108,05 millóns de reproducións en servizos de streaming — o que supuxo a maior semana de reproducións de Gaga ata a data e a maior semana de vendas para unha muller en 2025.

## Sinxelos 
# **Die with a Smile** (16 de agosto de 2024) 
# **Disease** (25 de outubro de 2024)
# **Abracadabra** (3 de febreiro de 2025)
# **The Dead Dance** (3 de setembro de 2025)

## Listaxe de cancións
Hollie Davidson

**Hollie Davidson**, nada en Aboyne (Aberdeenshire, Escocia) o 19 de setembro de 1992, é unha árbitro de rugby escocesa, que arbitra para a Unión Escocesa de Rugby.

## Traxectoria 
Comezou a xogar ao rugby con 14 anos e  ocupou a posición de medio melé nas filas do Murrayfield Wanderers, chegando a ser internacional coa selección escocesa sub-20. Con todo, unha lesión nun ombreiro puxo fin á súa carreira como xogadora.

En 2015 iniciou curso de arbitraxe na Unión Escocesa de Rugby (SRU). En 2017 converteuse na primeira muller árbitro profesional a tempo completo na SRU.

O 18 de marzo de 2022 arbitrou o partido da Copa de 1872 entre o Glasgow Warriors e o Edinburgh Rugby no United Rugby Championship.

En 2025 arbitrou a final da EPCR Challenge Cup, converténdose na primeira muller árbitro nunha final europea.

### Carreira internacional 
Desde 2017 arbitrou nas Series Mundiais Femininas de Rugby a 7. En 2018 arbitrou no Rugby Europe, nos Xogos da Commonwealth e na Copa do Mundo de Rugby a Sete. En 2019 arbitrou un partido do Torneo das Seis Nacións feminino entre Gales e Irlanda.

En 2021 foi árbitro no torneo de rugby a sete nos adiados Xogos Olímpicos de 2020.

En novembro de 2022 foi a elixida para dirixir a final da Copa do Mundo Feminia de Rugby entre Nova Zelandia e Inglaterra, repetindo na final de 2025.

## Notas
Noyal, Côtes-d'Armor

**Noyal** (en ) é un concello do departamento de Côtes-d'Armor, na rexión administrativa da Bretaña, no noroeste de Francia.

## Demografía
Beatriz da Serra

**Beatriz da Serra** foi unha escritora galega de epístolas do século XVII. 

## Traxectoria 
[miniatura|Carta a [Diego Sarmiento de Acuña (Baiona, 1603)]]
Non se coñecen moitos datos da súa biografía. No corpus *Gondomar* do Instituto da Lingua Galega constan dúas cartas da súa autoría, unha de 1603 e outra de 1605, destinadas a Diego Sarmiento de Acuña, conde de Gondomar. Estas están datadas en Baiona. Adóitase considerar que ela ditou as cartas. 

## Recoñecementos 
Os equipos de Dinamización Lingüística dos institutos do Val de Miñor organizan un certame de poesía co seu nome. 

## Notas 
## Véxase tamén 
### Outros artigos
* Diego Sarmiento de Acuña
Billy Gould

**William David Gould**, nado o 24 de abril de 1963, é un músico estadounidense, coñecido sobre todo por ser o baixista da banda de rock Faith No More. Tamén colaborou co músico Jared Blum, primeiro no proxecto The Talking Book que publicou un álbum autotitulado en 2011, e en 2022 na banda sonora do filme de Natasa Urban *The Eclipse*.

## Notas
DBLP

**DBLP** é un sitio web de bibliografía de informática. Comezou en 1993 na Universidade de Tréveris, en Alemaña, e pasou de ser unha pequena colección de ficheiros HTML a converterse nunha organización que aloxaba un sitio de bibliografía de bases de datos e programación lóxica. Desde novembro de 2018, DBLP é unha sucursal do Centro de Informática Schloss Dagstuhl – Leibniz (LZI). O DBLP incluíu máis de 5,4 millóns de artigos de revistas, artigos en congresos e outras publicacións sobre informática en decembro de 2020, fronte aos aproximadamente 14.000 de 1995 e os 3,66 millóns de xullo de 2016. Rexistranse todas as revistas importantes sobre informática. Tamén se rastrexan as actas de moitas conferencias. Está duplicado en tres sitios de Internet.

Polo seu traballo no mantemento de DBLP, Michael Ley recibiu un premio da *Association for Computing Machinery* (ACM) e o *VLDB Endowment Special Recognition Award* en 1997. Ademais, en 2019 foille outorgado o *ACM Distinguished Service Award* por "crear, desenvolver e conservar DBLP".

DBLP orixinalmente significaba *DataBase systems and Logic Programming* (Sistemas de bases de datos e programación lóxica). Como retroacrónimo, interpretouse como *Digital Bibliography & Library Project* (Proxecto de bibliografía e biblioteca dixital); porén, agora prefírese que o acrónimo sexa simplemente un nome, de aí o novo título *The DBLP Computer Science Bibliography* (Bibliografía informática DBLP).

## Notas 
## Véxase tamén 
### Ligazóns externas 
*
Macro

En programación, unha **macro** (abreviatura de «**macroinstrución**»; do grego *μακρο-*, 'longo, grande') é unha «instrución que contén outras que se procesan secuencialmente, e cuxa execución produce como resultado a suma das individuais de cada unha delas». A aplicación dunha macro a unha entrada coñécese como **expansión de macros**.

A entrada e a saída poden ser unha secuencia de tokens ou caracteres léxicos, ou unha árbore de sintaxe. As macros de caracteres son compatibles con aplicacións de software para facilitar a invocación de secuencias de comandos comúns. Nalgunhas linguaxes de programación admiten as macros de token e árbore para permitir a reutilización do código ou estender a linguaxe, ás veces para linguaxes específicas de dominio.

As macros utilízanse para poñer a disposición do programador unha secuencia de instrucións de computación como unha única instrución do programa, facendo que a tarefa de programación sexa menos tediosa e menos propensa a erros. Así, chámanse «macros» porque un bloque «grande» de código pódese expandir a partir dunha secuencia «pequena» de caracteres. As macros adoitan permitir parámetros posicionais ou de palabras clave que ditan o que xera o programa ensamblador condicional e utilizáronse para crear programas completos ou conxuntos de programas segundo variables como o sistema operativo, a plataforma ou outros factores.

## Notas 
## Véxase tamén 
* Virus de macro

### Ligazóns externas 
* 
* 
*
Juan Antonio Álvarez Diéguez

**Juan Antonio Álvarez Diéguez**, nado en Verín cara a 1903 e finado en Ourense o 17 de xuño de 1937, foi un político galego.

## Traxectoria 
Empregado na casa comercial de Lino García Vázquez en Verín. Foi nomeado concelleiro de Verín por Izquierda Republicana en marzo de 1936..
[miniatura|[Verín, en lembranza dos fusilados o 17/6/1937]]
Co golpe de Estado do 18 de xullo de 1936 foi detido e ingresou na Prisión Provincial de Ourense o 22 de agosto. Xulgado en Ourense por rebelión militar o 22 de maio de 1937 xunto con Carlos Reino Caamaño, Manuel Cadavid García, Luis Álvarez Losada, Ernesto Ramos Méndez, Ramón Quintas González, Constantino Gago Gago, Manuel Sola Pareja, Enrique José Cardoso Gandosa, Adolfo Iglesias Rodríguez, Sixto Salgado Fariñas, Manuel Cabido Rodríguez, Ricardo González González, Eduardo Gago Fernández, Pedro Justo Castro, Gerardo Rodríguez Barja, Lino García Vázquez, Gregorio Barreira Martínez, Sergio Pérez Díaz, José Pérez Delgado, José Sola Pareja, Celso Blanco Castro e Francisco Vaz Álvarez, foi sentenciado a pena de morte. Foi executado no Campo de Aragón o 17 de xuño de 1937 con outras cinco persoas.

## Notas 
## Véxase tamén 
### Outros artigos 
* Represión franquista
* Golpe de Estado do 18 de xullo de 1936 en Galicia
### Ligazóns externas 
* Expediente persoal do recluso Juan Antonio Álvarez Diéguez
Harmonía vocálica

En fonoloxía, a **harmonía vocálica** é un proceso fonolóxico polo que as vogais se asimilan ("harmonizan") para compartir certos trazos distintivos. A harmonía vocálica adoita confinarse ó dominio das palabras fonolóxicas, mais pode estenderse para alén dese límite nalgunhas linguas.

En xeral, unha vogal produce unha mudanza noutras dentro da mesma área, de tal xeito que as vogais afectadas se correspondan na característica relevante.

## Notas 
## Véxase tamén 
### Bibliografía 
*
Kiustendil

**Kiustendil** (en , historicamente *Velbazhd*) é unha cidade situada no extremo oeste de Bulgaria, a capital da provincia de Kyustendil. En 2011, tiña unha poboación de 44.532 habitantes.

## Toponimia 
En galego pódese atopar referido como *Kyustendil*, en búlgaro o nome é Кюстендил. Antigamente foi Велбъжд (*Velbazhd*).

Foi nomeada en memoria do señor feudal da rexión circundante, Constantino Dragas. O nome antigo da cidade, *Pautalia*, é tracio.

## Xeografía 
### Localización 
Kiustendil está situado ao pé do monte Osogovo, ás beiras do río Banska, e é un coñecido centro de baños termais e fruticultura. A cidade está a 90 km ao suroeste de Sofía, 69&nbsp;km ao noroeste de Blagoevgrad e 22&nbsp;km da fronteira con Macedonia do Norte e Serbia.  A fortaleza foi construída polos romanos.

É un complexo de balnearios nacionais, situado a unha altitude aproximada de 500 metros. Hai máis de 40 mananciais minerais na zona. As augas teñen un alto contido en sulfito. Estas utilízanse para tratar doenzas musculoesqueléticas, xinecolóxicas e outras. A rexión central inclúe varios baños, complexos balnearios e outras instalacións.
Hisarya

**Hisarya** (en ) é unha cidade de Bulgaria, na provincia de Plovdiv. Ten unha poboación estimada de 6.231 habitantes ao final do 2020.

## Xeografía 
Atópase a unha altitude de 369 m s. n. m. a 174 km da capital de Bulgaria, Sofía.

## Demografía 
Segundo unha estimación do ano 2012, tiña unha poboación de 7.227 habitantes. 

## Notas
Gàidhealtachd

**Gàidhealtachd**  (pronuncia en gaélico escocés : [kɛːəlˠ̪t̪əxk]), tamén coñecido como '''A'Ghàidhealtachd'*, designa comunmente as Terras Altas e illas de Escocia, e en especial a cultura e lingua gaélicas asociadas a esta área. A palabra irlandesa correspondente, *Gaeltacht*, refírese estritamente a unha zona de fala gaélica irlandesa. 

O termo tamén se usa para designar as rexións canadenses onde o gaélico escocés se usou tradicionalmente como lingua vernácula, especialmente algunhas zonas de Nova Escocia e o condado de Glengarry en Ontario.

O termo **Gàidhealtachd** non é inmediatamente intercambiable co termo Highlands, aínda que comparten etimoloxía, xa que se refire á área cultural gaélica e non a unha rexión xeográfica. Ademais, en moitas partes das Highlands escocesas, o gaélico deixou de usarse como lingua vernácula hai moito tempo, sendo predominantes o inglés e o scots, particularmente nos condados de Caithness, Cromarty, Grantown-on-Spey e Campbeltown.
## Galería 

Ficheiro:Scots_Gaelic_speakers_in_the_2011_census.png|dereita|miniatura|445x445px|Distribución xeográfica dos gaelicofalantes en Escocia (2001).
Ficheiro:Languages_of_Scotland_1400_AD.svg|miniatura|418x418px|Mapa lingüístico de Escocia cara ao ano 1400. 
Ficheiro:Distribution-gd-CA.png|Áreas gaelicoparlantes no Canadá.

## Notas 
## Véxase tamén 
### Outros artigos 
* Gael
* *Gaels*
* *Gaelscoil*
* Gaélico (linguas goidélicas)
* Gaélico irlandés
* Gaélico escocés
* Gaélico manx
* *Gaeltacht''